Иахьа Борис Гәыргәлиа иԥсы ҭазҭӷьы, ихыҵуазаарын 85 шықәса.
"Борис Гәыргәлиа сара схәыцраҿы дагьпоет бзиан, дагьпублицист бзиан, аха сара раԥхьа Борис иӡбахә анырҳәо иуаҩрала сазнеиуеит. Ари, иҵабыргны, даԥсыуа дуун, агәы иман, ахы иман. Иара еизарак ыҟоума, аԥсуа зҵаара иалацәажәома, ақырҭқәеи ҳареи ҳбааԥсны ҳаныҟаз аамҭа аума, ауаҩы агәаӷьра иман, ахаҵа игәаӷьра иман, иажәа аартын, иааԥҵәаны иҳәон, днавала-аавало акәымкәа, ҩысҭаарыла акәымкәа… Иаартыз уаҩын, дагьцәажәаҩ дуун. Ҳәарада, ирҿиамҭақәа уи рнымԥшырц залшомызт. Иажәеинраалақәа, аибашьра ашьҭахьтәи роума, заҟа иҵауланы, заҟа апоезиа ацәа аҟәынны, ахьаа ду ацны иҟоу, ас еиԥш зылшо апоет асахьаркра аҟаза ду иоуп. Иахьагьы Борис Гәыргәлиа иеиԥш иҟоу ауаа ҳагуп, ажәлар рҿахәы зҳәо имшәакәа, иаартны", - ҳәа азгәеиҭеит Мықәба.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.